Document ID: /roh_data/filtered/fineweb-2-filterrobots_roh.jsonl.gz/55758

Gös auditivs 2022
In gün 2022 vains nus pudieu ir a registrer noss gös auditivs tar rtr. Quista vouta eira il tema da «Scriver es cool» il tema «Il Grischun in 100 ans». Ün tema chi’ns ho fat rumpatesta il prüm, ma grand plaschair cur cha vaivans nossas prümas idejas, decis chi chi legia che rolla e scrit ils texts per noss gös auditivs.
Nus vains trapartieu nossas quatter classas (3a fin 6evla classa) in ses gruppas, uschè cha vus vais la pussibilited da tadler ses istorgias futuristicas fich differentas, ma tuottas cun bgera tensiun.
Bun divertimaint!
Gös auditivs 2016
In marz / avrigl 2016 vains nus gieu la pussibilited da'ns parteciper als gös auditivs dad rtr. Nus vains cumanzo culla lavur in marz e vainsa trapartieu las quatter classas in quatter gruppas. Las gruppas haun tschercho idejas, haun discuto il skelet da lur gö auditiv e decis chi chi dess ler che rolla. Zieva cha las gruppas vaivan scrit lur gö auditiv, ho mincha gruppa imprains a ler lur töch. In lündeschdi, ils 18 avrigl 2016 vainsa gieu da gnir our da las pennas magari adura per ir a registrer ils gös auditivs tar rtr our a Cuira.
Bun divertimaint cun tadler noss quatter gös auditivs!